貴港話

貴港話（粵拼：gwai3gong2waa6*2，貴縣話拼音：gvai3jyun6vo6），舊時喊做貴縣話，俗喊做街裏話、土白話，亦喊做貴港粵語、貴港市區白話、貴縣街話、貴港街話、貴港白話，係廣西壯族自治區貴港市主要嘅地方語言，佔貴港市轄區人口嘅兩成至三成半，貴港話舊時屬於粵語勾漏片，而家屬於邕潯片。貴港話音韻嚟講同貴港市城區外底佔貴港市轄區人口嘅一成半至兩成嘅其他勾漏片粵語地方語言有分別，所以民間有分城區裏底嘅街裏話同城區外底嘅村裏話（譬如港南區嘅貴港橋圩鎮白話同貴港市東津鎮平垌村白話），一般講嘅貴港話喊做街裏話，係嚟自2.1平方公里四萬人口嘅舊城區，即係東邊到震塘（下街），西邊到小江，南邊到南江同北邊到登龍橋嗰個範圍，而家使用人口有四十萬人，散佈喺貴港市城區（譬如港北區貴城鎮）同周邊嘅農村，尤其喺港南區江南街道同港北區入面嘅縣東街（即係而家貴城街道人民東路嘅東邊一部分）、喺貴城街道東風路嘅永明街同喺貴城鎮嘅西五街。貴港話同廣州話音系同語法嚟講有一定嘅差距，所以兩者未必互通到。舉個例，貴港話唔會用廣州話有嘅「我、人哋（定指）、仔、細路仔、貴港人、啲、咁/噉、被」，反而會用「儂、人儂、儂、儂兒、貴港儂、爹、樣、着」。
貴港話嘅分片起初劃咗做勾漏片，但係後嚟睇咗貴港話啲音系特徵之後就改咗做邕潯片。根據1985年嘅《廣西的漢語方言（稿）》，文入面嘅「貴縣」係分做勾漏片，1987年嘅《中國語言地圖集》亦都劃貴港做勾漏片嘅地區。但係，劉村漢喺2007年根據音系嘅特點將廣西粵語分咗做勾漏片、廣府片、邕潯片同欽廉片，而喺「貴港市（市轄區）」歸咗入廣府片同邕潯片。
2007年嘅伍魏將粵語分咗做廣府片、四邑片、高陽片、吳化片、勾漏片、邕潯片、欽廉片，話貴港市（市轄區）城區裏底嘅粵語係邕潯片、城區外底嘅粵語漏片、而有部分人講嘅粵語係廣府片。後嚟嘅劉磊喺2015年亦同意呢個講法，不過冇話貴港市（市轄區）有廣府片白話。
林亦喺2016年根據廣西粵語嘅兩層來源（第一層嚟自北方漢語南下入嶺南，第二層嚟自廣府話向廣西嘅遷徙）將廣西嘅粵方言分咗做沿江片、勾漏片、欽廉片同桂南平話片，而事關貴港市啲老城居民祖籍喺廣州福建，同埋貴港市喺鬱江隔離，所以就將貴港話歸入沿江片粵語，縱使有勾漏片、欽廉片同桂南平話嘅語音特徵，同其他沿江片白話嘅語音爭好遠。
翁澤文、黃格凡，黃勉興、同周麗娜分別喺2006、2009同2018做咗貴港話嘅實地語音調查，並分別得出唔同結果，故此下底會一一列晒呢三篇嘢啲音韻出嚟。
到2022年年頭為止，所有重大嘅貴港話語法文獻（即係《粵語西翼考察——廣西貴港粵語之個案研究》同《貴港話語法》）都係擰翁澤文（2006）嘅音系描述嚟做根基嘅。
翁澤文（2006）話貴港市區白話嘅音系有21隻聲母，65隻韻母同9種聲調。文章所調查嘅四個人主要嚟自貴城鎮（即喺港北區嘅貴城街道辦事處）。
聲母有21隻（包零聲母）：
韻母有65隻，冇自成音節嘅[m̩ŋ̍]，而元音[o]嘅開口度細過[ɔ]，發音要圓嘅嘴唇：
黃格凡同黃勉興（2009）描述嘅貴港話音系有25隻聲母，49隻韻母同8種聲調，下底嘅拼音使用貴港人韋波提倡嘅《貴縣話拼音方案》。
聲母25隻（包零聲母），按音位計22隻：
韻母49隻，唔包括自成音節嘅[m̩ŋ̍]：
周麗娜（2018）話貴港話嘅音系有22隻聲母，65隻韻母同9種聲調。
聲母22隻（包零聲母）：
中古全濁聲清化做塞音同塞擦音，平上送氣，去不送氣，入有啲送氣有啲唔送氣：
冇 元音 [ɐ]，貴港話 ɔ-a對立對應大部分粵語入面嘅 a-ɐ 對立：
普遍有 ɐ→a→o→u 主元音鏈變（英文：Chain Shift）：
玉林話冇a-ɐ對立，比起貴港話係強勢語言，貴港市以前亦長期隸屬玉林地區，所以貴港話ɐ→a呢個變化有機會係嚟自玉林話嘅影響，噉樣嚟引起呢串鏈變。
貴港話嘅連續變調影響前面隻字嘅音節，唔影響後面隻字嘅音節，有以下嘅規則：
其他情況就有時變調有時唔變，譬如「飛機」就變調讀fei55*33gei55，但係「風車」讀做fung55ce55，就連同一隻字都可以又變又唔變，譬如「點心」讀可以做dim35slaam55或者dim35*33slaam55。
貴港話同廣州話一樣，有啲名詞同普通話比係倒序咗，譬如宵夜、私隱、畜牲、為因（廣州話「因為」）、緊要、下底、人客、齊整、頭斧。貴港話同廣州話有好多共同嘅詞彙，譬如「肥屍大隻、馬蜂竇（mo13fung55daau21*41)、也文也武（jo13maan33jo13mou13）、衫褲、晏（on41）、精（zing55，精明）、嘥（sloi55）、諗（naang13）、撐（zeng41，支持）、屈（waat5，冤枉）、𠼮（ngaai33，求）、白車（救護車）、着緊（ziaak213gaan35）、着想（考慮）、着數（好處）、放早（放半日）、白𠽌𠽌（bek213syut5syut5）」。
底下嘅語法描述主要參考陳曦喺2017嘅《貴港話語法研究》，亦有部分係參考陳曉錦同翁澤文寫喺2010嘅《粵語西翼考察——廣西貴港粵語之個案研究》。
「兒」喺大部分嘅粵語分支少見，但係佢係貴港話唯一嘅小稱標記。
貴港話嘅小稱詞綴「兒」對應廣州話「仔」，語法化程度遠遠高過好多其他粵語（譬如廣州話）嘅「兒」。貴港話冇廣州話嘅*2/*1小稱變調，但係喺「兒」前便嘅單音節名詞就會變調，變調法係噉樣嘅：
雙音節嘅名詞喺「兒」前面係唔會變調嘅，譬如「細仔兒、酒窩兒。
貴港話有底下嘅中輟：
重疊式嘅名詞有AA同AABB呢兩個結構，親戚名詞嘅重疊式名詞淨有「伯伯、娘娘、叔叔、嬸嬸」，熟人嘅名亦可以用重疊式，譬如「冰冰」等同「阿冰」。
註：陳指出話「我」讀音應該係 ngu35 而唔係翁寫喺本書寫嘅ngo13。「人隊」對應廣州話「人哋」，人儂淨係對應北流話「人哋」(cite)，解做有定指嘅另外一個/啲人，譬如「你睇人儂幾高」，泛指其他人嘅話就唔應該用「人儂」，要用返「第二個人、其他人」，譬如「屋裏麻有第二個人」。
貴港話嘅指示代詞有底下嘅特徵：
貴港話「應份」同廣州話「應份」一樣係形容詞，唔同對應廣州話「應該」嘅南寧白話「應份」。
貴港話嘅趨向動詞有「來、去、上、落、入、出、返、過、起身」，「起身」對應廣州話「起嚟」，同南寧白話比多咗個「入」。
貴港話嘅系動詞有「是」同「顯得」，「是」對應廣州話「係」。貴港話亦有分裂句「是……個」，對應廣州話「係……嘅」。
給予義嘅雙賓動詞（譬如「畀、送、分派發」）或者問告義嘅雙賓動詞（譬如「問、教」）都有「 V + 直接賓語 + 間接賓語」結構，譬如「我畀本書你、送份禮物你、分張紙我」對應廣州話「我畀本書畀你、送份禮物畀你、分張紙畀我」，「我問件事佢、教隻方法你、問幾句話你」對應廣州話「我問佢件事、教你個方法、問你幾句」。
除咗上高啲程度詞之外，貴港話亦有啲使補語嘅程度詞，當中有結果補語「齊、多、得滯、過碰」，亦有使到結果程度補語標記「得、到」嘅結構：
貴港話唔似南寧白話，係冇「形 + 夠」（意：形 + 極）呢個結構。
「X、Y、A、B」分別係「比較主體、比較參項、比較參項嘅補充量（通常係數量短語）」
貴港話「（好）像Y樣V/VP」對應廣州話「（好）似Y噉V/VP」
「加+動詞/形容詞、動詞/形容詞+爹」對應廣東話「更+動詞/形容詞」或「動詞/形容詞+啲」
「個」（gu41、go41）對應廣州話「嘅」。「爹」（de55）用法同南寧白話「啲」一樣，有呢啲句式：
「爹」好似「個」噉亦可以攞嚟整關係子句，譬如「阿媽做爹菜」
貴港話嘅趨向補語同廣州話差唔多，有「來、去、上、落、入、出、返、過、起、起身、上/落/入/出/返/過+來/去」，其中嘅：
趨向補語夾受事賓語同埞方嘅句式有VOC、VOC1C2、VCL、VC1LC2（「C1/C2、O、L」分別係「趨向補語、受事賓語、埞方」），同普通話同埋其他粵語一樣。動詞（分及物同不及物）、賓語（有分無定同有定）同複合趨向補語結合埋嗰陣會有呢啲句式擺位：
量化補語亦可以攞嚟砌程度詞，當中嘅補語有「齊、到□、多、過碰、得滯、得出汁、得閪魂、得閪魂頭失」
註：
狀態補語標記「得」用法同廣州話差唔多，結構係「V得+形容詞」：
結構係「V+ 得 + 程度補語」，補語有「要死、不得了、閪魂、閪魂頭失、鬼樣」，「閪魂、閪魂頭失」解做連靈魂都冇埋。
貴港話未見有強調主題嘅標記。
其他貴港市轄區裏底嘅白話：